ประกาศกระทรวงการคลังเรื่องการอนุญาตการประกอบธุรกิจสินทรัพย์ดิจิทัลพ.ศ. ๒๕๖๑ อาศัยอำนาจตามความในมาตรา๔ และมาตรา ๒๖ แห่งพระราชกำหนดการประกอบธุรกิจสินทรัพย์ดิจิทัล พ.ศ. ๒๕๖๑รัฐมนตรีว่าการกระทรวงการคลังออกประกาศไว้ ดังต่อไปนี้ข้อ ๑[๑]ประกาศนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ๒ ในประกาศนี้ผู้ขอรับใบอนุญาต หมายความว่าผู้ขอรับใบอนุญาตประกอบธุรกิจสินทรัพย์ดิจิทัลประเภทใดประเภทหนึ่งหรือหลายประเภทดังต่อไปนี้(๑)การเป็นศูนย์ซื้อขายคริปโทเคอร์เรนซี(๒)การเป็นศูนย์ซื้อขายโทเคนดิจิทัล(๓)การเป็นนายหน้าซื้อขายคริปโทเคอร์เรนซี(๔)การเป็นนายหน้าซื้อขายโทเคนดิจิทัล(๕)การเป็นผู้ค้าคริปโทเคอร์เรนซี(๖)การเป็นผู้ค้าโทเคนดิจิทัลบริษัท หมายความว่าบริษัทจำกัดหรือบริษัทมหาชนจำกัดหมวด ๑ผู้ขอรับใบอนุญาต ข้อ๓ ผู้ขอรับใบอนุญาตจะได้รับใบอนุญาตต่อเมื่อมีคุณสมบัติดังต่อไปนี้(๑)เป็นบริษัทที่จัดตั้งขึ้นตามกฎหมายไทย และ(ก)ในกรณีที่ขอรับใบอนุญาตประเภทการเป็นศูนย์ซื้อขายคริปโทเคอร์เรนซีหรือการเป็นศูนย์ซื้อขายโทเคนดิจิทัลผู้ขอรับใบอนุญาตต้องมิใช่บริษัทที่ได้รับใบอนุญาตประกอบธุรกิจสินทรัพย์ดิจิทัลประเภทการเป็นผู้ค้าคริปโทเคอร์เรนซีหรือการเป็นผู้ค้าโทเคนดิจิทัล(ข)ในกรณีที่ขอรับใบอนุญาตประเภทการเป็นผู้ค้าคริปโทเคอร์เรนซีหรือการเป็นผู้ค้าโทเคนดิจิทัลผู้ขอรับใบอนุญาตต้องมิใช่บริษัทที่ได้รับใบอนุญาตประกอบธุรกิจสินทรัพย์ดิจิทัลประเภทการเป็นศูนย์ซื้อขายริปโทเคอร์เรนซีหรือการเป็นศูนย์ซื้อขายโทเคนดิจิทัล(๒)มีทุนจดทะเบียนซึ่งชาระแล้วไม่น้อยกว่าจำนวนที่คณะกรรมการ ก.ล.ต. ประกาศกำหนด(๓)แสดงได้ว่าจะมีระบบงานที่มีความพร้อมในการประกอบธุรกิจสินทรัพย์ดิจิทัลตามประเภทที่ขอรับใบอนุญาต(๔) ไม่มีเหตุอันควรเชื่อได้ว่ามีฐานะทางการเงินที่อาจก่อให้เกิดความเสียหายหรือมีพฤติการณ์อื่นที่แสดงให้เห็นว่าอยู่ในระหว่างประสบปัญหาทางการเงินรวมทั้งไม่มีเหตุอันควรเชื่อได้ว่ามีข้อบกพร่องหรือมีความไม่เหมาะสมเกี่ยวกับการควบคุมและการปฏิบัติงานอันดีของธุรกิจ(๕) แสดงได้ว่าบุคคลที่เป็นหรือจะเป็นกรรมการหรือผู้บริหารซึ่งเป็นผู้รับผิดชอบเกี่ยวกับการประกอบธุรกิจสินทรัพย์ดิจิทัลของผู้ที่จะได้รับใบอนุญาตไม่มีลักษณะต้องห้ามตามประกาศคณะกรรมการกำกับหลักทรัพย์และตลาดหลักทรัพย์ว่าด้วยการกำหนดลักษณะต้องห้ามของกรรมการและผู้บริหารของผู้ประกอบธุรกิจสินทรัพย์ดิจิทัล(๖) แสดงได้ว่าบุคคลที่เป็นหรือจะเป็นผู้ถือหุ้นรายใหญ่ไม่มีลักษณะต้องห้ามตามประกาศกระทรวงการคลังว่าด้วยการกำหนดเงื่อนไขให้ผู้ประกอบธุรกิจสินทรัพย์ดิจิทัลต้องขอรับความเห็นชอบบุคคลที่เป็นผู้ถือหุ้นรายใหญ่(๗) ในกรณีที่ผู้ขอรับใบอนุญาตมีการประกอบธุรกิจอื่นอยู่แล้วก่อนวันที่ยื่นขอรับใบอนุญาตต้องมีคุณสมบัติเพิ่มเติมดังต่อไปนี้(ก) ธุรกิจอื่นของผู้ขอรับใบอนุญาตต้องเป็นกิจการที่เกี่ยวเนื่องเป็นประโยชน์ หรือสนับสนุนการประกอบธุรกิจสินทรัพย์ดิจิทัลตามประเภทที่ขอรับใบอนุญาตและไม่มีลักษณะที่อาจก่อให้เกิดความขัดแย้งทางผลประโยชน์กับการประกอบธุรกิจสินทรัพย์ดิจิทัลตามประเภทที่ขอรับใบอนุญาตเว้นแต่จะแสดงได้ว่าสามารถจัดให้มีระบบในการป้องกันความขัดแย้งทางผลประโยชน์ในเรื่องดังกล่าวได้อย่างมีประสิทธิภาพ(ข) งบการเงินประจำปีงวดการบัญชีปีล่าสุดของผู้ขอรับใบอนุญาตต้องผ่านการตรวจสอบและแสดงความเห็นจากผู้สอบบัญชีที่สำนักงานก.ล.ต. ให้ความเห็นชอบ(ค) สามารถดำรงเงินกองทุนและกันเงินสำรองได้ตามหลักเกณฑ์ของกฎหมายที่จัดตั้งบริษัทนั้นหรือกฎหมายที่ควบคุมการประกอบธุรกิจของบริษัทนั้น(ง) ได้รับความยินยอมให้ประกอบธุรกิจสินทรัพย์ดิจิทัลจากหน่วยงานที่ควบคุมการประกอบธุรกิจอื่นของบริษัทนั้นหมวด ๒การขอรับใบอนุญาตและการออกใบอนุญาตประกอบธุรกิจสินทรัพย์ดิจิทัล ข้อ๔ให้ผู้ขอรับใบอนุญาตยื่นคำขอต่อสำนักงาน ก.ล.ต. ตามแบบและวิธีการ พร้อมทั้งเอกสารหลักฐานที่คณะกรรมการก.ล.ต. ประกาศกำหนดไว้บนเว็บไซต์ของสานักงาน ก.ล.ต.ข้อ๕ ในกรณีที่สำนักงาน ก.ล.ต.เห็นว่ามีความจำเป็นและสมควร และได้รับความยินยอมจากผู้ขอรับใบอนุญาตให้พนักงานเจ้าหน้าที่มีอำนาจเข้าไปในสถานที่ประกอบธุรกิจหรือสถานที่ตั้งของผู้นั้นหรือสถานที่อื่นที่เกี่ยวข้องหรือเข้าถึงระบบคอมพิวเตอร์หรืออุปกรณ์อื่นใด เพื่อตรวจสอบฐานะการเงิน การดำเนินงาน สินทรัพย์ หรือข้อมูลต่าง ๆที่เกี่ยวข้องของผู้ขอรับใบอนุญาตได้ข้อ๖ ในกรณีที่คณะกรรมการ ก.ล.ต.พิจารณาเห็นว่าผู้ขอรับใบอนุญาตเป็นผู้มีคุณสมบัติถูกต้องและครบถ้วนตามที่กำหนดในข้อ๓ ให้คณะกรรมการ ก.ล.ต. เสนอแนะรัฐมนตรีเพื่อพิจารณาอนุญาตภายในเก้าสิบวันนับแต่วันที่สำนักงานก.ล.ต. ได้รับคำขอรับใบอนุญาต เอกสารและหลักฐานครบถ้วนตามคู่มือสำหรับประชาชนและให้รัฐมนตรีพิจารณาให้แล้วเสร็จภายในหกสิบวัน นับแต่วันที่ได้รับข้อเสนอแนะของคณะกรรมการก.ล.ต.ใบอนุญาตประกอบธุรกิจสินทรัพย์ดิจิทัลให้เป็นไปตามแบบที่คณะกรรมการ ก.ล.ต. ประกาศกำหนดข้อ๗ให้ผู้ได้รับใบอนุญาตปฏิบัติตามเงื่อนไขในการได้รับใบอนุญาต ดังต่อไปนี้(๑) ผู้ได้รับใบอนุญาตจะเริ่มประกอบธุรกิจสินทรัพย์ดิจิทัลตามประเภทที่กำหนดในใบอนุญาตได้ต่อเมื่อสำนักงานก.ล.ต. ตรวจสอบแล้วเห็นว่าผู้ได้รับใบอนุญาตสามารถแสดงได้ถึงเรื่อง ดังต่อไปนี้(ก)มีการบริหารงานที่ดีและมีประสิทธิภาพ(ข) มีนโยบายและมาตรการในการป้องกันความขัดแย้งทางผลประโยชน์การป้องกันการล่วงรู้ข้อมูลภายในระหว่างหน่วยงานและบุคลากรการควบคุมภายในและการบริหารความเสี่ยงในการประกอบธุรกิจสินทรัพย์ดิจิทัลตามประเภทที่ขอเริ่มประกอบธุรกิจที่มีประสิทธิภาพรวมทั้งมีมาตรการในการควบคุมและติดตามให้มีการดำเนินงานตามนโยบายและมาตรการที่วางไว้(ค)มีระบบงานที่มีความพร้อมในการประกอบธุรกิจสินทรัพย์ดิจิทัลตามประเภทที่ขอเริ่มประกอบธุรกิจ(ง)มีความพร้อมด้านบุคลากรเพื่อรับผิดชอบงานด้านธุรกิจสินทรัพย์ดิจิทัลตามประเภทที่ขอเริ่มประกอบธุรกิจ(๒)ผู้ได้รับใบอนุญาตต้องประกอบธุรกิจสินทรัพย์ดิจิทัลตามที่กำหนดในใบอนุญาตภายในหนึ่งร้อยแปดสิบวันนับแต่วันที่ได้รับใบอนุญาต(๓) ผู้ได้รับใบอนุญาตต้องดำรงคุณสมบัติตามข้อ ๓และดำเนินการในเรื่องที่ได้แสดงไว้ใน (๑)ตลอดเวลาที่ประกอบธุรกิจสินทรัพย์ดิจิทัล(๔) ผู้ได้รับใบอนุญาตที่ประสงค์จะเปลี่ยนแปลงรูปแบบธุรกิจที่มีผลต่อทุนจดทะเบียนชำระแล้วตามข้อ ๓ (๒) จะกระทำได้ก็ต่อเมื่อได้รับอนุญาตจากสำนักงานก.ล.ต. แล้ว โดยผู้ได้รับใบอนุญาตต้องยื่นคำขออนุญาตต่อสำนักงานก.ล.ต. พร้อมทั้งเอกสารหลักฐานประกอบคำขอที่ถูกต้องครบถ้วนตามคู่มือสำหรับประชาชนและให้สำนักงาน ก.ล.ต. พิจารณาให้แล้วเสร็จภายในสามสิบวันนับแต่วันที่ได้รับคำขออนุญาตดังกล่าวในกรณีที่ผู้ได้รับใบอนุญาตไม่สามารถปฏิบัติให้เป็นไปตามเงื่อนไขที่กำหนดในวรรคหนึ่งรัฐมนตรีโดยข้อเสนอแนะของคณะกรรมการก.ล.ต. อาจเพิกถอนใบอนุญาตดังกล่าวได้ข้อ๘ในกรณีที่ผู้ขอรับใบอนุญาตเป็นบุคคลตามมาตรา ๑๐๐ ที่มีการประกอบธุรกิจในลักษณะเดียวกับประเภทของธุรกิจสินทรัพย์ดิจิทัลที่ได้รับใบอนุญาตให้สำนักงาน ก.ล.ต. ตรวจสอบความพร้อมในการประกอบธุรกิจตามข้อ ๗ (๑)พร้อมกับการพิจารณาให้ใบอนุญาต และเมื่อได้รับใบอนุญาตแล้วให้ผู้ได้รับใบอนุญาตเริ่มประกอบธุรกิจสินทรัพย์ดิจิทัลประเภทนั้นได้ข้อ๙ คำขอรับใบอนุญาตประกอบธุรกิจสินทรัพย์ดิจิทัลและใบอนุญาตประกอบธุรกิจสินทรัพย์ดิจิทัลให้ชำระค่าธรรมเนียมตามบัญชีอัตราค่าธรรมเนียมท้ายประกาศนี้ให้ผู้ขอรับใบอนุญาตชำระค่าธรรมเนียมคำขอรับใบอนุญาตในวันที่ยื่นคำขอรับใบอนุญาตและให้ชำระค่าธรรมเนียมใบอนุญาตในวันที่ได้รับใบอนุญาตประกาศณ วันที่ ๑๖ กรกฎาคม พ.ศ. ๒๕๖๑อภิศักดิ์ ตันติวรวงศ์รัฐมนตรีว่าการกระทรวงการคลังวิวรรธน์/จัดทำ๒๔ กรกฎาคม ๒๕๖๑นุสรา/ตรวจ๒๕ กรกฎาคม ๒๕๖๑[๑] ราชกิจจานุเบกษาเล่ม ๑๓๕/ตอนพิเศษ ๑๗๖ ง/หน้า ๗/๒๓ กรกฎาคม ๒๕๖๑